Poliţistul, care se deplasa cu viteză excesivă la volanul unei maşini, a lovit frontal victima, care s-a dovedit a fi consul în cadrul Consulatului General al României de la Bălţi, informează sursa citată. În urma impactului, oficialul a fost transportat la Spitalul Clinic municipal din Bălţi cu traumatisme grave. În prezent, starea de sănătate a victimei este gravă, dar stabilă.

Accidentul a avut loc pe strada Ştefan cel Mare din municipiul Bălţi. Poliţistul a părăsit apoi locul accidentului, încercând să inducă în eroare ancheta prin convingerea unei alte persoane să-şi asume vina pentru cele săvârşite.

Pentru a asigura obiectivitatea urmăririi penale, dosarul a fost retras din gestiunea poliţiei de către Procuratură.

Poliţistul a fost reţinut preventiv timp de 72 de ore, procurorii acuzându-l vineri de încălcarea regulilor de securitate în timpul circulaţiei, soldată cu vătămarea gravă a integrităţii corporale sau a sănătăţii şi părăsirea locului accidentului rutier.

De asemenea, procurorii vor înainta judecătorului de instrucţie un demers cu solicitarea arestării acestuia pentru o perioadă de 30 de zile.

Poliţistul riscă o pedeapsă de până la şapte ani de închisoare, cu interdicţia de a conduce mijloace de transport pentru o perioadă de până la 4 ani.